CELEX: 22009D0149
Language: da
Date: 2009-12-04 00:00:00
Title: Det Blandede EØS-udvalgs Afgørelse nr. 149/2009 af 4. december 2009 om ændring af bilag XX (Miljø) til EØS-aftalen

11.3.2010   
            
            
               DA
            
            
               Den Europæiske Unions Tidende
            
            
               L 62/49
            
         DET BLANDEDE EØS-UDVALGS AFGØRELSE
   Nr. 149/2009
   af 4. december 2009
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XX til aftalen blev ændret ved Det Blandede EØS-udvalgs afgørelse nr. 101/2009 af 25. september 2009 (1).
            
         
               (2)
            
            
               Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer (2) bør indarbejdes i aftalen —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 21aqc (Kommissionens forordning (EF) nr. 1516/2007) i bilag XX til aftalen:
   
               »21ar.
            
            
               
                  32001 L 0081: Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer (EUT L 309 af 27.11.2001, s. 22), ændret ved:
               
                           —
                        
                        
                           
                              1 03 T: Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, vedtaget den 16. april 2003 (EUT L 236 af 23.9.2003, s. 33)
                        
                     
                           —
                        
                        
                           
                              32006 L 0105: Rådets direktiv 2006/105/EF af 20. november 2006 (EUT L 363 af 20.12.2006, s. 368).
                        
                     Direktivets bestemmelser gælder i forbindelse med aftalen med følgende tilpasninger:
               
                           a)
                        
                        
                           Følgende afsnit tilføjes i artikel 2:
                           
                                       »f)
                                    
                                    
                                       for Norge, emissioner på Svalbard.«
                                    
                                 
                     
                           b)
                        
                        
                           Med hensyn til de forpligtelser, som er fastsat i artikel 4, tilføjes følgende nationale emissionslofter, som EFTA-staterne skal nå senest ved udgangen af 2010, til bilag I:
                           
                                       »Land
                                    
                                    
                                       SO2
                                       
                                       (kilotons)
                                    
                                    
                                       NOx
                                       
                                       (kilotons)
                                    
                                    
                                       VOC
                                       (kilotons)
                                    
                                    
                                       NH3
                                       
                                       (kilotons)
                                    
                                 
                                       Island
                                    
                                    
                                       90
                                    
                                    
                                       27
                                    
                                    
                                       31
                                    
                                    
                                       8
                                    
                                 
                                       Liechtenstein
                                    
                                    
                                       0,11
                                    
                                    
                                       0,37
                                    
                                    
                                       0,86
                                    
                                    
                                       0,15
                                    
                                 
                                       Norge
                                    
                                    
                                       22
                                    
                                    
                                       156
                                    
                                    
                                       195
                                    
                                    
                                       23«
                                    
                                 
                     
                           c)
                        
                        
                           Artikel 6, stk. 1, affattes således:
                           »EFTA-staterne udarbejder senest den 1. marts 2010 programmer for mindskelse af de nationale emissioner af de i artikel 4 omhandlede forureningsstoffer for inden udgangen af 2010 mindst at overholde de nationale emissionslofter i bilag I.«
                        
                     
                           d)
                        
                        
                           Artikel 6, stk. 3, finder ikke anvendelse.
                        
                     
                           e)
                        
                        
                           I artikel 8, stk. 2, første afsnit, tilføjes følgende punktum:
                           »Med hensyn til EFTA-staterne er den dato, hvor de i overensstemmelse med punkt 4a i protokol 1 til EØS-aftalen senest skal underrette EFTA-Tilsynsmyndigheden om de programmer, de har udarbejdet i overensstemmelse med artikel 6, stk. 1 og 2, den 31. marts 2010.«
                        
                     
                           f)
                        
                        
                           Følgende afsnit indsættes i artikel 8, stk. 3:
                           »Når Kommissionen og EFTA-Tilsynsmyndigheden i overensstemmelse med punkt 4a i protokol 1 til EØS-aftalen udveksler oplysninger om de nationale programmer, de har modtaget fra henholdsvis EU-medlemsstaterne og EFTA-staterne, meddeler Kommissionen EU-medlemsstaterne de oplysninger, den har fået fra EFTA-Tilsynsmyndigheden, og EFTA-Tilsynsmyndigheden meddeler EFTA-staterne de oplysninger, den har fået fra Kommissionen, senest en måned efter modtagelsen af oplysningerne.« «
                        
                     
         Artikel 2
   Den islandske og den norske udgave af direktiv 2001/81/EF, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 5. december 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 4. december 2009.
      
         
            På vegne af Det Blandede EØS-udvalg
         
         Oda Helen SLETNES
         
            Formand
         
      
   
   
      (1)  EUT L 304 af 19.11.2009, s. 18.
   
      (2)  EFT L 309 af 27.11.2001, s. 22.
   
      (3)  Forfatningsmæssige krav angivet.